Page:Beowulf (Wyatt).djvu/49

Rh

sweo[r]dum āswefecle,þæt syðþan nā ymb brontne fordbrim-līðende lāde ne letton.Lēoht ēastan cōm, beorht bēacen Godes;brimu swaþredon, þæt ic sǣ-næssasgesēon mihte, windige weallas.Wyrd oft nereð unfǣgne eorl,þonne his ellen dēah. Hwæþere mē gesǣlde,þæt ic mid sweorde ofslōh niceras nigene.Nō ic on niht gefrægn under heofones hwealfheardran feohtan, ne on ēg-strēamumearmran mannon; hwæþere ic fāra fengfēore gedīgde, sīþes wērig.Ðā mec sǣ oþbær, flod æfter faroðe,on Finna land, wadu weallendu.Nō ic wiht fram þē swylcra searo-nīðasecgan hȳrde, billa brōgan;Breca nǣfre git æt heaðo-lāce,ne gehwæþer incer, swā dēorlīcedǣd gefremede fāgum sweordum(nō ic þæs [fela] gylpe), þēah ðū þīnum brōðrumtō banan wurde, hēafod-mǣgum;þæs þū in *helle scealt werhðo drēogan.þēah þīn wit duge. Secge ic þē tō sōðe,sunu Ecglāfes, þæt nǣfre Gre[n]del swā felagryra gefremede,